Անի (անձնանուն)

**Անի**, հայկական ծագումով հայկական իգական անձնանուն։ Համարվում է նորահայտ անձնանուն։ Առաջացել է Միջնադարյան Հայաստանի Բագրատունյաց թագավորության մայրաքաղաք Անիի անվանումից։ Անի քաղաքն էլ իր անվանունը ստացել է Բարձր Հայք աշխարհի Դարանաղի գավառի Անի բերդաքաղաքից (Կամախ), որը հեթանոս հայերի կրոնական կենտրոնն էր։ Պատմիչ Վարդան Բարձրբերդցին նշում է, որ Անի քաղաքը կոչվել է նաև «*Խնամք*», թեև պատմաբանները չգիտեն, թե ինչու է այդպես կոչվել, և ինչ է նշանակում այս բառը։ Բանասեր և հայագետ Հայնրիխ Հյուբշմանը հաստատում է, որ այս անվանումը ոչ մի կապ չունի հայերենի «*խնամել*» բայի հետ։ Հրաչյա Աճառյանը իր «Հայոց անձնանունների բառարան» աշխատությունում նշում է մեկ այլ անձնանուն՝ *Անի* անվամբ, համարելով արական անձնանուն՝ անստույգ ծագմամբ։

## Հայտնի անվանակիրներ
* Անի Կասեր-Ղազարյան (ծն 1942), հայ դաշնակահարուհի, Մինեսոտայի համալսարանի պրոֆեսոր (1972-1974)։
* Անի Քավաֆյան (ծն․ մայիսի 10, 1948), ամերիկահայ ջութակահարուհի, Եյլի երաժշտական դպրոցի պրոֆեսոր։
* Անի Ապրահամյան (ծն․ օգոստոսի 15, 1958), լիբանանահայ ամերիկյան միջուկային ֆիզիկոս, ֆիզմաթ գիտությունների դոկտոր, պրոֆեսոր, Երևանի ֆիզիկայի ինստիտուտի տնօրեն (2018-2023), ՀՀ ԳԱԱ արտասահմանյան անդամ (2008)։
* Անի Դավթյան (ծն․ հունվարի 20, 1967), հայ իրավաբան, իրավաբանական գիտությունների դոկտոր (2002), պրոֆեսոր։
* Անի Փաշայան (ծն․ հոկտեմբերի 18, 1970), հայ գրականագետ, այվազյանագետ, խմբագիր, լրագրող, բանասիրական գիտությունների թեկնածու (2007), դոցենտ (2023), ԱՄՆ հայ գրողների միության անդամ (2017)։
* Անի Պետրոսյան (ծն․ սեպտեմբերի 29, 1981), հայ դերասանուհի։
* Անի Բայաթյան (ծն․ հոկտեմբերի 14, 1981), հայ դերասանուհի, հաղորդավարուհի։
* Անի Բատիկյան (ծն․ նոյեմբերի 22, 1982), բրիտանահայ ջութակահարուհի։
* Անի Լուպե (ծն հունիսի 15, 1984), հայ դերասանուհի։
* Անի Ամիրյան (ծն․ սեպտեմբերի 19, 1984), հայ լրագրողուհի, երգչուհի։
* Անի Եղիազարյան (ծն․ մայիսի 14, 1985), հայ գրականագետ, թումանյանագետ, բանասիրական գիտությունների թեկնածու, Հովհաննես Թումանյանի թանգարանի տնօրեն (2019-2023)։
* Անի Քոչար (ծն․ հունվարի 20, 1986), հայ գրող, լրագրող, մոդել։
* Անի Մաղաքյան (ծն․ հունիսի 3, 1988), հայ սցենարիստ, մանկավարժ, գրող, արձակագիր, լրագրող։
* Անի Դաշյան (ծն․ հուլիսի 18, 1988), հայ լրագրող, հաղորդավարուհի։
* Անի Շահվերդյան (ծն․ հունվարի 29, 1989), հունահայկական ծագմամբ անգլիագիր բանաստեղծուհի, գրող, գրքերի նկարազարդող։
* Անի-Մաթիլդա Սերեբրակյան (ծն․ փետրվարի 7, 1989), ամերիկահայ լեռնադահուկորդուհի, Օլիմպիական խաղերի մասնակից (20210)։
* Անի Սամսոնյան (ծն․ փետրվարի 10, 1990), հայ քաղաքական գործիչ, ՀՀ ԱԺ 7-րդ գումարման պատգամավոր (2019-2021), «Լուսավոր Հայաստան» կուսակցության անդամ։
* Անի Ղուկասյան (ծն․ օգոստոսի 12, 1990), հայ ֆուտբոլիստ, ֆուտբոլային մարզիչ, Հայաստանի կանանց ազգային հավաքականի նախկին անդամ։
* Անի Պալյան (ծն․ օգոստոսի 21, 1990), հայկական ծագմամաբ ուկրաինա-ռուսական լողորդ-պարալիմպիկ, պարաօլիմպիական խաղերի բրոնզե մեդալակիր (2012), աշխարհի բազմակի չեմպիոն, Ռուսաստանի բազմակի չեմպիոն և ռեկորդակիր, Ուկրաինայի սպորտի վաստակավոր վարպետ և Ռուսաստանի միջազգային կարգի սպորտի վարպետ լողի հենաշարժական խնդիրներ ունեցող մարզիկների շրջանում։
* Անի Երանյան (ծն․ փետրվարի 4, 1991), հայ դերասանուհի, հաղորդավարուհի և երգչուհի։
* Անի Վարդանյան (ծն․ մայիսի 15, 1991), հայ գեղասահորդուհի, Հայաստանի առաջնության արծաթե մեդալակիր (2005)։
* Անի Խաչիկյան (ծն․ հունիսի 4, 1993), հայ դերասանուհի։
* Անի Ամիրաղյան (ծն․ հոկտեմբերի 9, 1993), հայ թենիսիստուհի։
* Անի Սարգսյան (ծն․ մայիսի 18, 1995), ամերիկահայ ֆուտբոլիստ, Հայաստանի կանանց ազգային հավաքականի անդամ։
* Անի Կարապետյան (ծն․ մայիսի 30, 2001), հայ ֆուտբոլիստ, «Փյունիկ Աղջիկներ»-ի և Հայաստանի կանանց ազգային հավաքականի անդամ։

## Տես նաև
* Անի-Կամախ
* Անի
* Անի (օր)

## Ծանոթագրություններ

Կատեգորիա:Իգական անձնանուններ
Կատեգորիա:Հայկական իգական անձնանուններ